3. ลักษณะการประกอบธุรกิจ

  3.1 ประวัติความเป็นมาและการเปลี่ยนแปลงที่สำคัญ

  บริษัท กรุงไทยคาร์เร้นท์ แอนด์ ลีส จำกัด (มหาชน) “บริษัท” จดทะเบียนจัดตั้งเมื่อวันที่ 29
  มกราคม 2535 ในชื่อ “บริษัท กรุงไทยคาร์เร้นท์ อินเตอร์เนชั่นแนล จำกัด” โดยคุณไพฑูรย์
  จันทรเสรีกุล ด้วยทุนจดทะเบียนเริ่มแรก 4 ล้านบาท
  โดยมีผู้ถือหุ้นในกลุ่มจันทรเสรีกุลถือหุ้นร้อยละ 100 เปิดให้บริการเช่ารถยนต์ประเภทต่างๆ
  ทั้งระยะสั้น (รายวัน-รายสัปดาห์-รายเดือน) และระยะยาว (สัญญาเช่าดำเนินงาน 1-5 ปี)
  แก่ลูกค้าองค์กรที่เป็นทั้งภาครัฐ และ บริษัทเอกชน รวมถึงบุคคลทั่วไป
  โดยมีนโยบายที่เน้นการให้บริการที่ดีเยี่ยม และยึดมั่นในการสร้างความพึงพอใจสูงสุดแก่ลูกค้า
  การทำงานแบบพันธมิตรและเน้นผลเป็นเลิศในการทำงานกับคู่ค้าทุก ๆ ราย
  รวมถึงการปรับปรุงระบบงานเพื่อให้เกิดการพัฒนางานบริการที่ดียิ่งขึ้น ทำให้บริษัทฯ
  มีผลการดำเนินงานที่เติบโตอย่างต่อเนื่องและมั่นคง

  ในเดือนสิงหาคม 2547 บริษัทได้ทำการแปรสภาพเป็นบริษัทมหาชน ภายใต้ชื่อ “บริษัท
  กรุงไทยคาร์เร้นท์ แอนด์ ลีส จำกัด (มหาชน)” และเปลี่ยนแปลงมูลค่าที่ตราไว้จาก 1,000
  บาทต่อหุ้น เป็น 1 บาทต่อหุ้น และในเดือนพฤศจิกายน 2548
  บริษัทได้เสนอขายหุ้นสามัญเพิ่มทุนให้แก่ประชาชน จำนวน 50 ล้านหุ้น
  ทำให้ในปัจจุบันทุนจดทะเบียนชำระแล้วของบริษัทเพิ่มขึ้นเป็น 250 ล้านบาท และในเดือนธันวาคม
  2548 บริษัทได้เข้าจดทะเบียนในตลาดหลักทรัพย์แห่งประเทศไทย

  ในเดือนมิถุนายน 2548 บริษัทได้ลงทุนในบริษัท กรุงไทย ออโตโมบิล จำกัด
  ซึ่งเป็นบริษัทย่อยของบริษัท โดยมีวัตถุประสงค์เพื่อจำหน่ายรถยนต์เก่า
  เพื่อรองรับการจำหน่ายรถยนต์ที่ครบกำหนดสัญญาเช่าของบริษัท ภายใต้แบรนด์ของ
  “โตโยต้าชัวร์” โดยบริษัทเป็นผู้ถือหุ้นจำนวน 37,999,300 บาท คิดเป็น 95%
  ของทุนจดทะเบียน (ในเดือนมกราคม 2556 ได้ซื้อหุ้นจากบริษัทย่อยเพิ่มเติมคิดเป็น 100%)
  โดยปัจจุบันบริษัทย่อยมีศูนย์จำหน่ายรถยนต์มือสอง “โตโยต้าชัวร์” จำนวน 3 แห่ง คือ 1.
  สำนักงานใหญ่ถนนกาญจนาภิเษก 2. สาขาศรีนครินทร์ และ 3. สาขาเกษตร
  ซึ่งเริ่มเปิดดำเนินงานในเดือนธันวาคม 2555 ที่ผ่านมา

  3.2 ภาพรวมการประกอบธุรกิจของบริษัท

  บริษัท กรุงไทยคาร์เร้นท์ แอนด์ ลีส จำกัด (มหาชน)
  ประกอบธุรกิจประเภทการจัดหารถยนต์ให้เช่าแบบสัญญาเช่าเพื่อการดำเนินงาน (Operating
  Lease) อายุการเช่าส่วนใหญ่ไม่เกิน 5 ปี และการให้เช่าระยะสั้น (Short Term Rent)
  อายุการเช่าไม่เกิน 1 ปี
  นอกจากนี้บริษัทยังมีการจำหน่ายรถยนต์เช่าที่ครบกำหนดอายุสัญญาเช่าผ่านตัวแทนจำหน่ายคือบริษัทย่อย
  ซึ่งทำให้มีกำไรจากการขายรถยนต์ที่มีไว้เพื่อให้เช่าภายหลังหมดอายุสัญญาเช่าอีกด้วย

  รถยนต์ที่บริษัทให้เช่าส่วนใหญ่เป็นรถยนต์ภายใต้แบรนด์ของประเทศญี่ปุ่น
  ซึ่งมีสภาพคล่องในการซื้อขายสูง โดยแบ่งเป็นประเภท รถยนต์นั่งขนาดเล็ก ขนาดกลาง
  ขนาดใหญ่ รถตู้ และรถกระบะซึ่งเป็นของแบรนด์ โตโยต้า ฮอนด้า อีซูซุ นิสสัน เป็นต้น
  นอกจากนี้บริษัทยังมีรถยนต์ยุโรปให้เช่า เพื่อตอบสนองความต้องการของลูกค้าในทุกระดับ และ
  เพื่อเป็นการสร้างมูลค่าเพิ่มของการให้บริการ บริษัทได้จัดทำประกันภัยรถยนต์ประเภทชั้น 1
  ไว้สำหรับรถยนต์ทุกคัน และบริษัทเป็นผู้รับภาระค่าใช้จ่ายที่เกี่ยวข้องกับยานพาหนะ เช่น
  ค่าใช้จ่ายในการการจดทะเบียนและต่อภาษีรถยนต์ ค่าตรวจสภาพ ค่าซ่อมแซมและบำรุงรักษา
  รวมถึงมีศูนย์ประสานงาน 24 ชั่วโมง (Call Center) เพื่อให้บริการลูกค้าในกรณีฉุกเฉิน
  มีทีมงานซึ่งจะช่วยประสานงาน และให้คำแนะนำ พร้อมทีมช่างฉุกเฉิน และรถซ่อมบำรุงเคลื่อนที่
  ซึ่งพร้อมออกให้ความช่วยเหลือ ณ จุดเกิดเหตุ พร้อมบริการรถลากจูง ในเขตกรุงเทพฯ
  และปริมณฑลทุกวัน รวมถึงมีบริการรถทดแทนในกรณีที่เกิดอุบัติเหตุ หรือสูญหาย
  ทั้งนี้หากรถยนต์สูญหายบริษัทจะได้รับเงินชดเชยจากบริษัทประกันภัย
  ยกเว้นในกรณีที่ผู้เช่าเป็นกลุ่มมิจฉาชีพ

  บริษัทมีศูนย์บริการที่สำนักงานใหญ่บนถนนพระราม 3 และสาขาอโศก
  รวมทั้งศูนย์บริการอื่นที่มีสัญญากับบริษัทมากกว่า 800 แห่ง
  อันเป็นการสร้างความมั่นใจให้ลูกค้าว่าจะได้รับการดูแลเป็นอย่างดีทุกเวลา
  ตลอดจนเป็นการคุ้มครองป้องกันความเสี่ยงที่อาจจะเกิดขึ้นกับทรัพย์สินของบริษัท
  ทั้งนี้ศูนย์บริการบนถนนพระราม 3
  ยังให้บริการแก่บุคคลภายนอกที่ต้องการใช้บริการซ่อมบำรุงรถยนต์ยี่ห้อนิสสัน

  ปัจจุบันบริษัทมีบริษัทย่อยหนึ่งแห่ง คือ บริษัท กรุงไทย ออโตโมบิล จำกัด
  ซึ่งบริษัทมีสัดส่วนการถือหุ้นร้อยละ 95 ของจำนวนหุ้นทั้งหมด (ในเดือน มกราคม 2556 บริษัทฯ
  ได้ซื้อหุ้นจากบริษัทย่อยเพิ่มเป็น 100%) โดยบริษัท กรุงไทย ออโตโมบิล จำกัด
  ประกอบธุรกิจรับซื้อ จำหน่าย และแลกเปลี่ยน รถยนต์ใช้แล้วไม่จำกัดยี่ห้อและประเภทรถ
  จึงเป็นการสนับสนุนบริษัท ให้สามารถดำเนินธุรกิจได้ครบวงจร
  เนื่องจากสามารถจัดจำหน่ายรถยนต์ที่ครบสัญญาเช่า ผ่านช่องทางนี้ได้โดยตรงถึงลูกค้า
  ทำให้ได้ราคาจำหน่ายรถยนต์ที่สูงขึ้น และตัดค่าดำเนินการในการขายออก นอกจากนี้ บริษัทย่อย
  ยังสามารถสร้างผลตอบแทนให้แก่กลุ่มบริษัทได้
  จากการขายรถยนต์ใช้แล้วที่รับซื้อจากบุคคลอื่นทั่วไป ซึ่งส่งผลให้บริษัทมียอดจำหน่ายรถยนต์
  และรายได้เพิ่มสูงขึ้น

  3.3 โครงสร้างรายได้ของบริษัท

  โครงสร้างรายได้ตามงบการเงินของบริษัท สำหรับปี 2553 - 2555 สามารถสรุปได้ดังนี้

+-----------------+---------+----+-----+----+-----+----+-----+----+
| รายได้           | ดำเน    | %  | 2   |    | 2   |    | 2   |    |
|                 | ินการโดย | ก  | 553 |    | 554 |    | 555 |    |
|                 |         | าร |     |    |     |    |     |    |
|                 |         |    |     |    |     |    |     |    |
|                 |         | ถือ |     |    |     |    |     |    |
|                 |         | หุ้น |     |    |     |    |     |    |
+-----------------+---------+----+-----+----+-----+----+-----+----+
|                 |         | ข  | ล้าน | ร  | ล้าน | ร  | ล้าน | ร  |
|                 |         | อง | บาท | ้อย | บาท | ้อย | บาท | ้อย |
|                 |         | บร |     | ละ |     | ละ |     | ละ |
|                 |         | ิษัท |     |    |     |    |     |    |
+-----------------+---------+----+-----+----+-----+----+-----+----+
| 1.              | บริษัท    |    | 1,  | 4  | 1,  | 4  | 1,  | 4  |
| ราย             |         |    | 073 | 8. | 096 | 7. | 101 | 4. |
| ได้จากค่าเช่ารถยนต์ |         |    | .39 | 87 | .94 | 94 | .86 | 04 |
+-----------------+---------+----+-----+----+-----+----+-----+----+
| 2.              | บริษัท    |    | 673 | 3  | 720 | 3  | 884 | 3  |
| รายไ            |         |    | .79 | 0. | .56 | 1. | .55 | 5. |
| ด้จากการขายรถยนต์ |         |    |     | 68 |     | 49 |     | 35 |
+-----------------+---------+----+-----+----+-----+----+-----+----+
| 3.              | บริษัทย่อย | 9  | 385 | 1  | 378 | 1  | 424 | 1  |
| รายไ            |         | 5^ | .28 | 7. | .00 | 6. | .66 | 6. |
| ด้จากการขายรถยนต์ |         | (2 |     | 54 |     | 52 |     | 97 |
|                 |         | /) |     |    |     |    |     |    |
+-----------------+---------+----+-----+----+-----+----+-----+----+
| 4. รายได้อื่น^(1/) | บริษัท/   |    | 63  | 2. | 92  | 4. | 91  | 3. |
|                 | บริษัทย่อย |    | .88 | 91 | .67 | 05 | .17 | 64 |
+-----------------+---------+----+-----+----+-----+----+-----+----+
| รวม             |         |    | 2,  | 10 | 2,  | 10 | 2,  | 10 |
|                 |         |    | 196 | 0. | 288 | 0. | 502 | 0. |
|                 |         |    | .34 | 00 | .17 | 00 | .24 | 00 |
+-----------------+---------+----+-----+----+-----+----+-----+----+

หมายเหตุ : ^(1/) รายได้อื่น เช่น รายได้ศูนย์บริการ ดอกเบี้ยรับ ค่าปรับเลิกสัญญา
รายได้จากการส่งเสริมการขาย เป็นต้น

^(2/) ในเดือน มกราคม 2556 บริษัทฯ ได้ซื้อหุ้นจากบริษัทย่อยเพิ่มเป็น 100%